На выставе не будзе сумна не толькі вам, але і вашым дзецям. Для іх падрыхтаваная займальная праграма і фотазона з рыцарамі. Акрамя таго, яны могуць наведаць урокі крэатыву ў Школе архітэктурнага мыслення. Дзеці разам з архітэктарамі створаць макет свайго горада будучыні, з вуліцамі, будынкамі, прыродай, жыхарамі. Кожнае дзіця зможа стварыць макет свайго будынка, абраўшы прыдатную форму, памер, прызначэнне будынка і, вядома, месца ў нашым горадзе. Ніхто не будзе абмяжоўваць палёт фантазіі дзяцей. Хто ведае, можа і ваша дзіця ў будучыні стане знакамітым дызайнерам ці архітэктарам?